Den 56-årige mand, der er tiltalt for at have seksuelt misbrugt sine syv børn samt to andre piger, nægter sig skyldig og afviser alle anklager. Ifølge anklageskriftet har manden over en længere periode voldtaget sine to biologiske døtre, der i dag er 15 og 11 år gamle og sine to biologiske sønner på nu 22 og 17 år. Han er også tiltalt for ved flere tilfælde at have misbrug to andre piger på 15 år. Manden er også tiltalt for at have tvunget sine fire sønner, der nu er 24, 19, 17 og 16 år gamle, til at have samleje med deres biologiske søster, der dengang var fire år gammel. Hun er i dag 15 år gammel. - Jeg har været en god far, det er jeg overbevist om, sagde den 56-årige i retten. Det er den 56-årige tiltalt for: Straffelovens § 210 Incest - samleje med en slægtning i nedstigende linje. Straffes med fængsel i indtil seks år. Gælder også anden kønslig omgang end samleje. Straffelovens § 216 Voldtægt - den der tiltvinger sig samleje med vold eller trussel om vold. Straffes normalt med fængsel i indtil otte år, men i dette tilfælde henvises til en bestemmelse, hvorefter voldtægt af særlig farlig karakter kan straffes til fængsel i 12 år. Straffelovens § 222 Samleje med mindreårig. Straffes normalt med fængsel i op til otte år. Ved samleje med et barn under 12 år eller ved brug af vold eller trusler kan straffen stige til op til 12 år. Straffelovens § 224 Anden kønslig omgang end samleje.

Referat:
Den 56-årige far, der er tiltalt for at have misbrugt sine sønner og døtre og to andre børn, afviser alle anklager.